OpenLLM-France/wikimedia huggingface dataset:
# Protaetia cuprea

Protaetia cuprea Scarabaeidae familiako kakalardoa da. Europan eta Asian bizi da, baita Euskal Herrian ere.

## Deskribapena

Tamaina ertaineko kakalardoa da, 14-23 mm arteko luzera duena. Kolore berdea du eta brontze edo urre koloreko distirak, baina 19 azpiespezie deskribatu dira eta kolore aldaerak ugariak dira. Elitroen artean "V" itxurako eskuteloa du.

## Banaketa eta habitata

Eremu paleartiko guztian aurkitzen da, hasi Kanarietan eta Europan barrena Txina, Mongolia eta Errusiako Vladivostok hiriraino.
Lore asko dauden eremuak atsegin ditu, izan baso argiak, zelaiak, parkeak edota lorategiak.

## Bizi zikloa eta elikadura

Egur usteletan edo animalien gorotzetan jartzen ditu arrautzak eta beldarrak jaiotzen direnean inurri egurjale gorrien (Solenopsis invicta) habiatara sartzen dira. Han usteltzen ari den egurraz elikatzen dira, inurriek baztertzen dituztenak hain zuzen ere. Beldarren ondestean mikroorganismo ugari bizi dira sinbiosian egurraren zelulosa digeritzen laguntzen diotenak. Inguru horretan gertatzen den hartziduraren ondorioz handituta eta kolore beltzekoa izaten du.
Hezetasun eta tenperatura baldintza egokietan bi edo hiru urtez inurrien habian garatzen joan ondoren pupa eratzen dute.
Helduak hegalari azkarrak dira, elitroak ia ireki gabe hegan egiteko gai baitira. Egunez jarduten dute eta loreetan aurkitzen dira, fruituak eta polena jaten edo landareen izerdi landuaz elikatzen. Helduen bizitza laburra da eta maiatzetik uztailera ikusten dira.

## Iruditegia

* Kakalardo heldua.
* Brontze koloreko aldaera.
* Azpialdea.

## Erreferentziak

* ↑ «Protaetia (Netocia) cuprea | IBERFAUNA» iberfauna.mncn.csic.es (Noiz kontsultatua: 2023-10-14).
* ↑ «EHAEko Coleoptera Catalogoa|Heteropterus» www.heteropterus.org (Noiz kontsultatua: 2023-09-09).
* ↑ (Ingelesez) «Protaetia cuprea (Fabricius, 1775)» www.gbif.org (Noiz kontsultatua: 2023-10-14).
* ↑ (Ingelesez) Vondráček, Dominik; Fuchsová, Aneta; Ahrens, Dirk; Král, David; Šípek, Petr. (2018(e)ko ots. 20(a)). «Phylogeography and DNA-based species delimitation provide insight into the taxonomy of the polymorphic rose chafer Protaetia (Potosia) cuprea species complex (Coleoptera: Scarabaeidae: Cetoniinae) in the Western Palearctic» PLOS ONE 13 (2): e0192349. doi:10.1371/journal.pone.0192349. ISSN 1932-6203. PMID 29462164. PMC PMC5819786. (Noiz kontsultatua: 2023-10-14).
* ↑ «Guía Visual de la Biodiversidad de Navarra» www.guiavisual-gorosti.org (Noiz kontsultatua: 2023-10-14).

## Kanpo estekak

* Datuak: Q1223686
* Multimedia: Protaetia cuprea / Q1223686
* Espezieak: Protaetia cuprea
# Protaktinio

Protaktinioa elementu kimikoa da, Pa ikurra eta 91 zenbaki atomikoa dituena.

## Ezaugarri nagusiak

Protaktinioa aktinidoen taldeko elementu metaliko zilarkara eta lustre distiraduna da. Supereroalea da -271,45 °C (1,4 K) tenperatura azpitik. 4 eta 5 ditu balentziak; 13 isotopo ditu, baina ez dira egonkorrak; bi naturan aurkitzen dira. Protaktinioa uranioaren mea guztietan dago eta 340 mg ateratzen dira uranio-mea tona bakoitzeko. Torio 230en desintegrazioaz ere lor daiteke protaktinioa. Isotoporik handiena Pa-231 da, alfa igorpenen bidez endekatzen da, eta 33.000 urteko semidesintegrazio-periodoa du. Protaktinioa gogorra eta zuria da, eta 1.600 °C-tan urtzen da. Konposatu batzuk eratzen ditu halogenoekin.

## Aplikazioak

Oso urria, erradioaktiboa eta toxikoa denez, egun protaktinioak ez dauka erabilerarik, oinarrizko ikerketa zientifikoa ez bada.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q1109
* Multimedia: Protactinium / Q1109
# Protacanthopterygii

Protacanthopterygii arrain teleosteoen goiordena da, gehienak itsasokoak. Jada Kretazeoan, edo agian Jurasiko Berantiarrean sortuak, bere fosilak 150 milioi urte inguru dituzte.
Bere taxonomia nahiko zalantzazkoa da. Hona hemen proposaturiko sailkapena:
Protacanthopterygii sensu stricto
* Argentiniformes
* Esociformes
* Osmeriformes
* Salmoniformes
"Stenopterygii"
* Ateleopodiformes
* Stomiiformes
"Cyclosquamata"

## Erreferentziak

* ↑ Encyclopædia Britannica Online. (2009). Fish Annotated classification – Superorder Protacanthopterygii. .
* ↑ Joseph S. Nelson. (1994). Fishes of the World. John Wiley & Sons, 189-207 or. ISBN 0-471-54713-1..

## Kanpo estekak

* Datuak: Q149091
* Multimedia: Euteleostei / Q149091
* Espezieak: Protacanthopterygii
# Protagonista

Protagonista literatura, antzerki, musikazko narrazio eta film bateko pertsonaia nagusia da, irakurle eta ikusleek gehienetan bere egiten dutena eta maiz antagonista izeneko pertsonaiarekin gatazkan jarduten duena. Herri-sinesmenaren kontra, protagonista heroi eta bilau gisa sailka daiteke istorio batean: fikziozko lan batean paper nagusia betetzen duen pertsonaia bat besterik ez da.

## Ikus, gainera

* Deuteragonista
* Tritagonista

## Kanpo estekak

* Datuak: Q215972
# Pielești

Pielești Errumaniako udalerri bat da, Dolj konderrian. 4.666 biztanle ditu, 65,5 kilometro koadroko azaleran banatuta.

## Herriak

Udalerrian honako herriak daude:
Pielești $^{(en)}$ Câmpeni $^{(en)}$ Lânga $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12725036
# Pielonefritis

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Pielonefritisa giltzurruneko pelbisaren eta giltzurrunaren beraren aldi bereko hantura da.
Escherichia coli kokobaziloa da eragilerik ohikoena. Sukarra, gerriko mina, piuria eta ondoez orokorra dira ezaugarri nagusiak. Gehienetan, giltzurrunetatik irazten diren antibiotikoak eta bestelako kimioterapia-substantziak erabiltzen dira sendagai gisa, baina, batzuetan, kirurgiaren bidez sendatu behar izaten da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q506652
* Multimedia: Pyelonephritis / Q506652
# Piemonte eta Lombardiako Sacri Monti

Piemonte eta Lombardiako Sacri Monti$^1$ UNESCOren gizateriaren ondarea :
| Sacro Monte di Crea ||
| Mota | Kulturala |
| Irizpideak | ii, iv |
| Erreferentzia | 1068 |
| Kokalekua | Italia |
| Eskualdea$^2$ | Europa/Ipar Amerika |
| Koordenatuak | 45°58′28″N 9°10′10″E﻿ / ﻿45.97444°N 9.16944°E﻿ / 45.97444; 9.16944 |
| Izen ematea | 2003 (XXVII. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Piemonte eta Lombardiako Sacri Monti (italieraz: Sacri Monti del Piemonte e della Lombardia) iparraldeko Italian dagoen baseliza multzoa da, XVII. eta XIX. mendeen artean eraikia. Sacri Monti mendi saindu esan nahi du. 2003an UNESCOk santutegiak Gizateriaren Ondare izendatu zituen.
Hona hemen bederatzi baselizak:
| Kidea | Baseliza | Udalerria | Probintzia | Eskualdea | Koordenadak |
| 1068-001 | Sacro Monte edo Nuova Gerusalemme 1486 | Varallo Sesia | Vercelli | Piamonte | 45°49′07.0″N 8°15′17.0″E﻿ / ﻿45.818611°N 8.254722°E﻿ / 45.818611; 8.254722 |
| 1068-002 | Sacro Monte di S.Maria Assunta 1589 | Serralunga di Crea | Alessandria | Piamonte | 45°05′41.0″N 8°16′11.0″E﻿ / ﻿45.094722°N 8.269722°E﻿ / 45.094722; 8.269722 |
| 1068-003 | Sacro Monte di San Francesco 1590 | Orta San Giulio | Novara | Piamonte | 45°47′51.8″N 8°24′39.7″E﻿ / ﻿45.797722°N 8.411028°E﻿ / 45.797722; 8.411028 |
| 1068-004 | Sacro Monte del Rosario 1604 | Varese | Varese | Lombardia | 45°51′37.3″N 8°47′35.6″E﻿ / ﻿45.860361°N 8.793222°E﻿ / 45.860361; 8.793222 |
| 1068-005 | Sacro Monte della Beata Vergine 1617 | Biella | Biella | Piamonte | 45°37′43.0″N 7°58′41.0″E﻿ / ﻿45.628611°N 7.978056°E﻿ / 45.628611; 7.978056 |
| 1068-006 | Sacro Monte della Beata Vergine del Soccorso 1635 | Ossuccio | Como | Lombardia | 45°58′28.4″N 9°10′10.4″E﻿ / ﻿45.974556°N 9.169556°E﻿ / 45.974556; 9.169556 |
| 1068-007 | Sacro Monte della SS.Trinità 1646 | Ghiffa | Verbano-Cusio-Ossola | Piamonte | 45°57′49.0″N 8°36′54.0″E﻿ / ﻿45.963611°N 8.615000°E﻿ / 45.963611; 8.615000 |
| 1068-008 | Sacro Monte Calvario 1657 | Domodossola | Verbano-Cusio-Ossola | Piamonte | 46°06′20.0″N 8°17′13.0″E﻿ / ﻿46.105556°N 8.286944°E﻿ / 46.105556; 8.286944 |
| 1068-009 | Sacro Monte di Belmonte 1712 | Valperga (Castellamonte) | Turin | Piamonte | 45°22′00.0″N 7°37′53.0″E﻿ / ﻿45.366667°N 7.631389°E﻿ / 45.366667; 7.631389 |

## Erreferentziak

* ↑ UNESCO. Sacri Monti of Piedmont and Lombardy. .

## Kanpo estekak

* Datuak: Q753162
* Multimedia: Sacri Monti of Piedmont and Lombardy World Heritage Site / Q753162
# Piemonterazko Wikipedia

Piemonterazko Wikipedia Wikipediaren piemonterazko edizioa da. 2009ko urriaren hasieran 22.000 artikulu zituen eta Wikipedien zerrendan 64.a zen.
Italian italieraz gain hitz egiten diren hizkuntzetatik, artikulu gehien dituen Wikipedia da.

## Kanpo estekak

* Piemonterazko Wikipedia
* Datuak: Q3046353
* Multimedia: Piedmontese Wikipedia / Q3046353
# Pielgrzymka udalerria

Pielgrzymka ([[:Media:|[pʲjɛlˈɡʒɨ̃mka]]] (Audio·[[:Image:|info]])) Poloniako Silesia Behereko voivoderriko landa-udalerri bat da, Złotoryja barrutian kokatuta. 104,85 km²ko azalera du eta 2017ko datuen arabera 4637 biztanle zituen.

## Kanpo estekak

* Udalaren webgunea
* Datuak: Q2203783
ieaSilesia Behereko voivoderriko udalerriak :
# Piemonteko mahasti-paisaia: Langhe-Roero eta Monferrato

Piemonteko mahasti-paisaia: Langhe-Roero eta Monferrato$^1$ UNESCOren gizateriaren ondarea :
| Langheko ikuspegia ||
| Mota | Kulturala |
| Irizpideak | iii, v |
| Erreferentzia | 1390 |
| Kokalekua | Italia |
| Eskualdea$^2$ | Europa/Ipar Amerika |
| Koordenatuak | 37°17′26.14″N 13°35′07.71″E﻿ / ﻿37.2905944°N 13.5854750°E﻿ / 37.2905944; 13.5854750 |
| Izen ematea | 2014 (XXXVIII. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Piemonteko mahasti-paisaia: Langhe-Roero eta Monferrato (italieraz: Paesaggio vitivinicolo del Piemonte: Langhe-Roero e Monferrato) Behe Piemonteko hiru mahasti-eskualdez osaturiko multzoa da. 2014an UNESCOk Gizateriaren Ondare izendatu zuen.

## Izendaturiko tokiak

| Kodea | Lekua | Azalera (ha) | Gertuko eremua (ha) | Koordenadak |
| 1390-001 | Barolo | 3051 | A=59306 | 44°36′31″N 7°57′49″E﻿ / ﻿44.60861°N 7.96361°E﻿ / 44.60861; 7.96361 |
| 1390-002 | Grinzane Cavourreko gaztelua | 7 | A | 44°39′7″N 7°59′39″E﻿ / ﻿44.65194°N 7.99417°E﻿ / 44.65194; 7.99417 |
| 1390-003 | Barbarescoko muinoak | 891 | A | 44°43′14″N 8°5′15″E﻿ / ﻿44.72056°N 8.08750°E﻿ / 44.72056; 8.08750 |
| 1390-004 | Nizza Monferrato eta Barbera | 2307 | A | 44°47′47″N 8°18′18″E﻿ / ﻿44.79639°N 8.30500°E﻿ / 44.79639; 8.30500 |
| 1390-010 | Canelli eta Asti Spumante | 1971 | A | 44°44′17″N 8°14′59″E﻿ / ﻿44.73806°N 8.24972°E﻿ / 44.73806; 8.24972 |
| 1390-011 | Monferratoko infernòt | 2561 | B=16943 | 45°3′3″N 8°23′23″E﻿ / ﻿45.05083°N 8.38972°E﻿ / 45.05083; 8.38972 |
| Guztira | Guztira | 10789 | 76249 | |

## Erreferentziak

* ↑ UNESCO. Vineyard Landscape of Piedmont: Langhe-Roero and Monferrato. .

## Kanpo estekak

* Datuak: Q17296768
* Multimedia: Vineyard Landscape of Piedmont: Langhe-Roero and Monferrato / Q17296768
# Pieljekaise Parke Nazionala

Pieljekaise Parke Nazionala (suedieraz: Pieljekaise nationalpark), Suedia iparraldeko parke nazional bat da, Arjeplog udalerrian dagoena, Norrbottengo konderrian.

## Etimologia

Samierazko Bieljijgájse izenetik dator, "belarriaren mendia" esan nahi du, Pieljekaise mendiak (1.138m) belarri baten itxura hartzen baitu.

## Flora eta fauna

Urki basoek estaltzen dute parkea, 101 km²-ko azalera hartzen dute. Animalien artean aipagarriak dira: hartza, jatuna, azeri artikoa, arranoa eta ipar-belatza.

## Turismoa

Kungsleden ibilbideak zeharkatzen du parkea.

## Kanpo estekak

* (Ingelesez)(Suedieraz) Parkearen webgune ofiziala
* Datuak: Q666044
* Multimedia: Pieljekaise / Q666044
# Porta all'Arco

Porta dell'Arco edo Porta all'Arco Volterrako (Toscana, Italia) harresietako portaleetako bat da, hegoalderantz ematen duena, eta hiriko sarbide historiko nagusia izan dena.
Gutxi gorabehera kristo aurreko 3. mendekoa da eta jatorriz etruskoek eraiki zuten. Erdi puntuko arku zaharrenetarikoa izango da Europan, egitura originalean gorde direnen artean, teknika arkitektoniko hau benetan garatu zutenak etruskoak izan baitziren, eta haiengandik hartuz garatu zuten gero erromatarrek.

## Erreferentziak

* ↑ (Gaztelaniaz) Ortega Andrade, Francisco. (1993). «La Construcción Etrusca» Revista de Edificación (15) (Noiz kontsultatua: 2020-08-30).
* Datuak: Q3398722
* Multimedia: Porta all'Arco (Volterra) / Q3398722
# Portable Sound Format

Portable Sound Format (PSF) (soinu-formatu eramangarria) bideojokoen kontsola ugaritatik zuzenean ateratako musika gordetzeko fitxategi bat da. Formatua, hasiera batean, PlayStationeko bideojokoetarako erabili zen, baina, ordutik, beste sistema batzuekin bateragarria izateko egokitu da.
Neill Corlettek publikoki dokumentatu zuen 2003an, eta Winamperako gehigarri bat garatu zuen PSF1 eta PSF2 fitxategiak erreproduzitzen zituena, Highly Experimental (Oso esperimentala) izenekoa.
Orokorrean, PSF fitxategiek lagin ugari eta musika-sekuentziadoreen erreproduzitzaile bat dituzte. Formatu honek askoz leku gutxiago hartzen du musika bereko (WAV, MP3) transmititutako formatu baliokide batek baino, leialtasun handiz entzuten delarik. PSF fitxategietan, normalean, halaxe izan ohi da, eta, gordetako hondoko musika etengabe errepika daiteke, sekuentziadoreak bere begizta-puntu propioak erabiltzen baititu.
Zenbait PSF subformatuk miniPSF/PSFlib formatuekin bateragarri izateko gaitasuna ere badute, non pista ugarik erabilitako datuak PSFlib fitxategi batean behin bakarrik gordetzen direlarik. Aparteko ezberdintasunak miniPSF fitxategi batean gordetzen dira; fitxategi hori zlib bidez konprima daiteke, biltegiratzeko orduan eraginkorragoa izan dadin.
PSF2 fitxategia PlayStation 2 kontsolako PSFren baliokidea da. PSF2 fitxategi-sistema gisa egituratuta dago, PSF aldiz, PS exekutagarri bat soilik da. PSFren jatorrizko laginketa-tasa 44.100 Hz-koa da, eta PSF2rena 48.000 Hz-koa, aldiz. Tasak 8.000 Hz-etatik 96.000 Hz-etara alda daitezke.
Bai PSF fitxategiek eta PSF2 fitxategiek ere, goiburu bat dute, fitxategiak dituen bideojoko-sistema motak zehazten dituena, eta, amaieran, aukerazko etiketen multzo bat, informazio zehatza eman dezakeena, hala nola, jokoaren izena, musikaren artista edota luzera ere.

## Kanpo estekak

* Datuak: Q2104918
# Porta Trigemina

Porta Trigemina Antzinako Erromako ate nagusietako bat izan zen, Serviar Harresietan zegoena. Ate hau gaur egun ez da existitzen, baina sarri aipatzen dute antzinaroko egileek, Aventino muinoaren ipar muturra eta Tiber ibaiaren artean kokatuz, ziur asko Foro Boarioagandik gertu. Bere izenak, ziuraski, bertatik Erroma Ostiako portuarekin lotzen zuen Via Ostiensisetik zetorren trafikoari tokia uzteko sarrera hirukoitz batez osatua egoteari erreferentzia egiten dio.

## Kanpo estekak

* Datuak: Q1970689
# Portadown

Portadown (eskozieraz Portadoun; irlanderaz Port an Dúnáin) Ipar Irlandako Armagheko konderrian dagoen merkatal udalerria da, bertan asteroko azoka ospatzen delarik. Bere biztanlegoa 22.000 pertsona inguruan dago, hauetatik bi heren unionistak eta heren bat nazionalista delarik. Konderriaren iparraldean kokatua dago, Bann ibaian eta Craigavon Boroughko kontseiluaren zati da. Belfastetik 37 kilometro hego-mendebaldera dago kokaturik.

## Etimologia

Irlanderazko Port an Dúnáin izenak "Gotorleku txikiaren kaia" esan nahi du.

## Historia

XIII mendetik aurrera O'Neill klanetik banaturiko Mac Cana familiak agindu zuen bertan. 1594 eta 1603 artean ingelesen aurka gogor borrokatu ziren beren gotorlekutik baina galdu egin zuten eta ingeles zaldunak jabetu ziren lur hauetaz. 1610an William Powelli eman zitzaizkion inguruko lurrak. Hurrengo urtean Richard Rolleston erreberendoari saldu zizkion eta honek bitan banatu eta Richard Cope eta Michael Obinsi eman zion zati bana. Obinsek dorretxe bat eraiki zuen eta hogei kolono ezarri zituen inguruan alokairuan. 1631ean Obinsek merkatua egiteko eskubidea lortu zuen, bai eta Bann ibaia zeharkatzeko zubia altxatzearena ere.
1641ean O'Neill eta Mac Canaren irlandar matxinoak Obinsen gazteluaz jabetu ziren eta 100-300 kolono ingeles exekutatu zituzten. "Portadowneko sarraskia" izenaz ezagutzen den gertaera honek Oliver Cromwellen gudalosteek mendeku ekintzak justifikatzeko erabili zuten.
Anthony Obinsek 1741ean bultzatuta Newry ubidea ireki zen Newry eta Portadownen artean eta honek industrializazioa ekarri zuen herrira. 1762an liho merkatua ireki zen eta hau bihurtu zen jarduera ekonomiko garrantzitsuena.
Bitxikeria bezala aipatu behar da Bigarren Mundu Gerra garaian alemaniar soldaduentzako presondegia izan zela Portadownen. Presodegiko zaintzaileak galestarrak izan ziren.

## Kirolak

Portadown F.C. futbol taldeak Ipar Irlandako lau liga eta hiru kopa irabazi ditu.

## Ondasun nabarmenak

* San Markos eliza protestantea (1826)
* San Joan Bataiatzailea eliza katolikoa (1783)

## Kanpo estekak

* Datuak: Q768714
* Multimedia: Portadown / Q768714
# Porta Spagnola

Porta Spagnola (Ate espainiarra), baita Porta di Terra ere, Siziliako Augusta hirian (Italian) dagoen eraikina da. 1681 eta 1682 artean egina, hiria babesteko gotorlekuen parte zen.

## Historia

Augustako gotorlekuak 1670 eta 1680ko hamarkadetan eraiki ziren, Carlos de Grunenbergh ingeniari militar flamenkoaren diseinauak jarraituz. Dirudienez, atearen diseunua ere berarena izan zen. 1680ko maiatzaren 13an, hiriko kontseilua 1681 eta 1682 artean eraiki zen Porta Spagnola eraikitzeko 30.000 escudoko prestamoa eman zuen. 1680ko maiatzaren 13an, hiriko kontseiluak 30.000 ezkutuko mailegu bat eman zuen Porta Spagnola eraikitzeko, 1681 eta 1682 artean eraiki zena. Atea Augustako hirigune historikorako sarrera bakarra da, eta istmo bat erabiliz eraiki zen; behin egin ondoren istmoa bota zen, hiria uharte bihurtuz.
Atea Porta Madre di Dio izenez ezagutzen zen beste ate batetik ehunka metrora zegoen, baina azken hau bota egin zen. Porta Spagnola 1990eko abenduaren 13an izandako lurrikara batek kaltetu zuen, eta 2005ean zaharberritu zuten.

## Oroigarria

Atearen goi aldeko erdian marmolezko armarria ikus daite. Azpian, latinez, idazkun bat dago:
CAROLO II HISPANIARVM AC SICILIÆ REGE IMPERANTE, DON FRANCISCVS BENAVIDES COMES SANT STEVAN SICILIÆ PROREX IN TANTI PORTV. LITORE MVNIENDO NON SOLVM SICILIÆ SED TOTIVS ITALIÆ ET CHRISTIANI NOMINIS INCOLVMITATI CONSVLERE EXISTIMAVIT ANNO M DC XXCI (Itzulpena: [Jainkoari, oso ona, oso handia. Karlos II.a Espainiako eta Siziliako erregearen erregealdian, Frantzisko Benavidesek, Santistebango kondea eta Siziliako erregeordea, hain portu handiko kostaldea gotortu zuenean, Siziliako segurtasunaz gain, Italia guztiaz eta kristauaz ere hornitzea pentsatu zuen 1681ean.)

## Erreferentziak

* ↑ https://web.archive.org/web/20210807112034/http://www.augusta-framacamo.net/monumenti-porta.asp

## Kanpo estekak

* Datuak: Q3908847
* Multimedia: Spanish gate (Augusta) / Q3908847
# Porta Westfalica

Porta Westfalica Alemaniako herri bat da, Ipar Renania-Westfalia estatuan eta Minden-Lübbecke barrutian dagoena, Weser ibaiaren ibarrean. Porta Westfalica izen latindarrak, Westfaliako atea esan nahi du.

## Historia

Porta Westfalica 1973an sortu zen, arroila inguratzen duten hamabost herrixka elkartu ondoren. Egungo herriaren erdialdea eratzen hari den Hausberge izeneko herrixka da, lehen aldiz, 1096an aipatzen dena.
1944ko Martxoaren 18tik 1945eko apirilaren 1erarte, Barkhausenen kontzentrazio esparru bat ezarria izan zen 1945eko otsailaren 1etik apirilaren 1erarte, kontzentrazio esparru hau Hausbergen erabilia izan zen. Lerbecken ere erabili izan zen kontzentrazio esparru bat 1944ko urriaren 1etik 1945eko apirilaren 1erarte. Neesenen behartutako lanen eremu bat zegoen. Esparru guzti hauek, Neuengamme kontzentrazio esparruko azpiesparruak dira.

## Geografia

Porta Westfalica, Weser ibaiaren eskuinaldeko ertzean dago Porta Westfalica zintzurretik gertu, non, Weser ibaiaren ibilgua mendien artean igarotzen den, Wiehengebirge mendebaldean eta Weserbergland ekialdean dituelarik.

### Herri mugakideak

* Bad Oeynhausen
* Minden
* Bückeburg
* Rinteln
* Vlotho

### Herriaren banaketa

Herria 15 barrutitan banatzen da. Honako hauek dira herria banatzen den 15 barrutiak:
* Hausberge (5255 biztanle)
* Lohfeld (1487 biztanle)
* Barkhausen (4143 biztanle)
* Neesen (2455 biztanle)
* Lerbeck (3724 biztanle)
* Nammen (2398 biztanle)
* Wülpke (664 biztanle)
* Kleinenbremen (2691 biztanle)
* Eisbergen (3673 biztanle)
* Veltheim (2838 biztanle)
* Möllbergen (1706 biztanle)
* Holtrup (1089 biztanle)
* Vennebeck (1064 biztanle)
* Costedt (494 biztanle)
* Holzhausen (4287 biztanle)

### Hiri senidetuak

* Demmin Mecklenburgo-Mendebaldeko Pomerania
* Watterloo (Illinois) (AEB)
* Berlin-Kreuzberg (Berlin Alemania)

## Eraikinak eta egiturak

* Jakobsberg Telekomunikazio Dorrea
* Gilermo enperadorearen monumentua Barkhausen herrixkan

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q14954
* Multimedia: Porta Westfalica / Q14954
# Portacomaro

Portacomaro Italiako udalerri bat da. Astiko probintzian kokatuta dago, Piemonte eskualdean. 1.901 biztanle ditu, 11 kilometro koadroko azaleran banatuta.

## Mugakideak

Portacomarok honako udalerri hauekin egiten du muga:
Calliano Castagnole Monferrato Scurzolengo Asti

## Kanpo estekak

* Datuak: Q17846
* Multimedia: Portacomaro / Q17846
# Porta alla Croce

Porta alla Croce Florentziako harresietan zegoen portalea da, Santa Croce auzoaren ekialdean kokatuta, Florentziako Beccaria plazan.. Atea XIII. mendearen amaieran eraiki zen hiriko harresien berrikuntzaren barruan.
Garai batean Porta alla Croce al gorgo esaten zitzaion eta baita Porta Sant'Ambrogio ere . Leku horretan San Miniato martiri bihurtu zela dioen kondairatik etor dakioke izena.
Giuseppe Poggik zuzendutako Florentziako hiri berrikuntzan (1865-1871) harresiak eraitsi zituen eta portale hau eta beste ate batzuk dorreen gisara geratu ziren isolatuta, plaza edo zirkulazio gurutzabideen erdian.

## Erreferentziak

* ↑ I fatti principali della storia di Firenze narrati ai suoi scolari di lingua, by Arcangelo Piccioli, page 91.

## Kanpo estekak

* Datuak: Q25054007
* Multimedia: Porta alla Croce / Q25054007
# Pozo-Lorente

Pozo-Lorente Albaceteko udalerria da, La Manchuela eskualdean dagoena.
2009ko urtarrilaren 1eko erroldaren arabera 478 biztanle zituen.

## Ikus, gainera

* Albaceteko udalerrien zerrenda

## Kanpo estekak

* Datuak: Q605229
* Multimedia: Pozo-Lorente / Q605229
# Pozo Alcón

Pozo Alcón Jaéngo udalerria da, Sierra de Cazorla eskualdean dagoena.
2008ko urtarrilaren 1eko erroldaren arabera 5.464 biztanle zituen.

## Ikus, gainera

* Jaéngo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1641619
* Multimedia: Pozo Alcón / Q1641619
# Pozo Azul

Pozo Azul (euskaraz: "Putzu Urdin") Tubilla del Aguako Covanera herrian, Burgosko probintziako iparraldean, dagoen iturburua da. Urak 700 metrotara dagoen Rudrón ibaira doaz eta lurrazpian 10.000 metro baino gehiago ditu.
Eremu karstiko batean sortua, leizearen esplorazioa 1960ko hamarkadan hasi eta oraindik bukatzeke dago.

## Erreferentziak

* ↑ AS Color. (2012-12-4). El Pozo Azul. Madril, 40-47 or..

## Kanpo estekak

* Datuak: Q6083781
* Multimedia: Pozo Azul (Covanera) / Q6083781
# Pozo Almonte

Pozo Almonte Txileko iparraldeko komuna eta hiri bat da, Tarapacá eskualdeko Tamarugal probintziaren hiriburua. 2002ko erroldan, 10.830 biztanle zituen.

## Kanpo estekak

* (Gaztelaniaz) Pozo Almonteko udalaren webgunea.
* Datuak: Q51585
* Multimedia: Pozo Almonte / Q51585